**ФАКУЛТЕТ ОРГАНИЗАЦИОНИХ НАУКА**

**УНИВЕРЗИТЕТ У БЕОГРАДУ**

**Јове Илића 154, Београд**

**Изборном већу Факултета организационих наука**

**Декану Факултета организационих наука**

Одлуком Изборног већа Факултета организационих наука 05-02 бр. 4/36-1 од 26.09.2019. године именовани смо за чланове Комисије за припрему Извештаја за избор сарадника у звање сарадник у настави, на одређено време од једне године са пуним радним временом, за ужу научну област Информациони системи.

На основу увида у достављени конкурсни материјал, Комисија упућује Декану и Изборном већу Факултета следећи

**ИЗВЕШТАЈ**

Конкурс за избор сарадника у звање сарадника у настави, на одређено време од једне године са пуним радним временом, за ужу научну област Информациони системи, објављен је у листу “Послови” Националне службе за запошљавање бр. 849 од 02.10.2019. са роком трајања од 15 дана.

У предвиђеном року пријавио се један кандидат: Филип Фуртула. Кандидат је доставио сву потребну документацију.

**ПОДАЦИ О КАНДИДАТУ ФИЛИПУ ФУРТУЛИ**

1. **Биографски подаци**

Филип Фуртула је рођен 25.12.1995. године у Бијелом Пољу, Црна Гора. Основну школу „Владислав Сл. Рибникар“, Расово и касније општи смер гимназије „Милоје Добрашиновић“, Бијело Поље, завршио је са одличним успехом и стекао диплому „Луча“. Факултет организационих наука у Београду, смер Информациони системи и технологије уписује 2014. године. Положио је све испите са просечном оценом 9.23. Завршни (дипломски) рад са називом „Развој софтвера за подршку тестирања кандидата“ одбранио је 21.09.2018. године са оценом 10. Мастер академске студије на Факултету организационих наука, студијски програм Информациони системи и технологије, модул Информациони системи, уписује 2018. године и тренутна просечна оцена је 10.

Био је ментор на такмичењу „FON Hakaton 2019“ које је организовала студентска организација ФОНИС у сарадњи са Истраживачко-развојним центром Факултета организационих наука и компанијом Saga-New Frontier Group, Београд. Као студент се такмичио на „SymOrg Case Study Hackathon“ 2018. године чија је тема била „Паушално опорезивање у Србији“, затим на „FON Hakaton 2017“ организовано од стране студентске организације ФОНИС у сарадњи са Истраживачко-развојним центром Факултета организационих наука и компанијом SBB, Београд, као и на такмичењу компаније Devana Technologies 2015. године са темом „on-line prodavnica“ на коме је освојио друго место.

Познаје више програмских језика, софтверских алата, методологија, метода и техника за развој информационих система.

1. **Радно искуство**

Током 2019. године учествовао је у извођењу наставе на програму обуке за јуниор програмере у .Нет технологији (програмски језик C#) у склопу пројекта Преквалификација у ИТ сектору – Дигитална трансформација за развој – подржан од стране Владе РС и Програма Уједињених нација у Србији (УНДП). Школске 2017/2018 и 2018/2019. године учествовао је у извођењу вежби и лабораторијских вежби на предмету Програмски језици. Држао је званичну припремну наставу, као лаборант, студентима из предмета Програмирање 1 током 2016. године. У летњем семестру 2015/2016. године учествовао је у додатној настави из предмета Програмирање 2 која је подржана од стране JGRASS тима.

Од половине 2016. године ради у Истраживачко-развојном центру на Факултету организационих наука, где је обавио и стручну праксу, а тренутно је запослен на позицији софтвер инжењера. У склопу активности Истраживачко-развојног центра менторише студенте и члан је истраживачке групе центра. Учествује у неколико стручних пројеката из области развоја и пројектовања информационих система за потребе Факултета организационих наука.

**МИШЉЕЊЕ И ПРЕДЛОГ КОМИСИЈЕ**

На основу увида у достављену документацију, Комисија је утврдила да се на конкурс у предвиђеном року пријавио један кандидат: Филип Фуртула. Кандидат је доставио све што је предвиђено конкурсом и утврђено је да кандидат испуњава услове прописане Законом о високом образовању и Статутом Факултета организационих наука.

На основу документације, Комисија закључује да је кандидат Филип Фуртула остварио значајне резултате у досадашњем образовању и раду.

Ценећи научне и стручне квалификације кандидата, Комисија предлаже Декану и Изборном већу Факултета организационих наука да се Филип Фуртула изабере за сарадника у звању сарадника у настави, за ужу научну област Информациони системи, на одређено време од једне године са пуним радним временом.

У Београду, 28.10.2019. године.

**Комисија**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Ненад Аничић,

редовни професор Факултета организационих наука – председник

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Марко Петровић,

доцент Факултета организационих наука – члан

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Бошко Николић,

редовни професор Електротехничког факултета - члан